Source: http://www.legex.ro/Legea-369-2020-165289.aspx
Timestamp: 2020-07-15 06:03:07+00:00
Document Index: 37443433

Matched Legal Cases: ['articolul 8', 'articolul 9', 'articolul 91', 'Articolul 91', 'articolul 10', 'articolul 101', 'Articolul 101', 'Articolul 11', 'Articolul 11', 'articolul 12', 'articolul 12', 'articolul 16']

Legea 369/2020 | Legislatie gratuita
Legea 369 2020 modifica si completeaza Ordin 252 2020
Legea Nr.369 din 07.05.2020
Având în vedere prevederile Decretului nr. 240/2020 privind prelungirea stării de urgenţă pe teritoriul României,în temeiul art. 108 din Constituţia României, republicată,Guvernul României adoptă prezenta hotărâre.ARTICOL UNICHotărârea Guvernului nr. 252/2020 privind stabilirea unor măsuri în domeniul sănătăţii pe perioada instituirii stării de urgenţă pe teritoriul României, publicată în Monitorul Oficial al României, Partea I, nr. 266 din 31 martie 2020, se modifică şi se completează după cum urmează: 1. La articolul 8, după alineatul (3) se introduce un nou alineat, alineatul (31), cu următorul cuprins: (31) Pe perioada stării de urgenţă, pentru unităţile sanitare cu paturi care furnizează servicii medicale spitaliceşti în regim de spitalizare de zi, aflate în relaţie contractuală cu casele de asigurări de sănătate, decontarea sumelor contractate din bugetul Fondului naţional unic de asigurări sociale de sănătate se realizează la nivelul valorii de contract indiferent de activitatea realizată sau, după caz, la nivelul activităţii efectiv realizate în condiţiile în care acesta depăşeşte nivelul contractat, prin încheierea unor acte adiţionale de suplimentare a sumelor contractate, după încheierea lunii. 2. După articolul 9 se introduce un nou articol, articolul 91, cu următorul cuprins: Articolul 91 În cadrul semestrului I al anului 2020, regularizarea serviciilor medicale spitaliceşti, precum şi a serviciilor medicale acordate în sanatorii/secţii sanatoriale din spitale şi în preventorii se realizează pentru lunile ianuarie şi februarie. 3. După articolul 10 se introduce un nou articol, articolul 101, cu următorul cuprins: Articolul 101 Pe perioada stării de urgenţă prelungită prin Decretul nr. 240/2020, pentru serviciile de îngrijiri medicale la domiciliu şi serviciile de îngrijiri paliative la domiciliu, casele de asigurări de sănătate decontează serviciile acordate la nivelul realizat, pe bază de documente justificative, în condiţiile în care acestea depăşesc nivelul contractat, prin încheierea unor acte adiţionale de suplimentare a sumelor contractate, după încheierea lunii. 4. Articolul 11 se modifică şi va avea următorul cuprins: Articolul 11
(1) Pentru unităţile specializate care furnizează consultaţii de urgenţă la domiciliu şi transport sanitar neasistat, aflate în relaţie contractuală cu casele de asigurări de sănătate, pe perioada pentru care este instituită starea de urgenţă, casele de asigurări de sănătate decontează serviciile acordate la nivelul realizat, în condiţiile în care acestea depăşesc nivelul contractat, prin încheierea unor acte adiţionale de suplimentare a sumelor contractate, după încheierea lunii.
(2) Serviciile realizate care se decontează de casele de asigurări de sănătate sunt:a)serviciile prevăzute în pachetul minimal de servicii şi în pachetul de servicii de bază; b)alte servicii acordate în baza art. 5 alin. (1) din Ordinul comandantului acţiunii, secretar de stat, şef al Departamentului pentru Situaţii de Urgenţă, nr. 74.535 din 29.03.2020 privind măsurile privind coordonarea operaţională a serviciilor de ambulanţă de către inspectoratele pentru situaţii de urgenţă pe perioada stării de urgenţă.
(3) Serviciile prevăzute la alin. (2) lit. b) se acordă la solicitarea dispeceratului unic 112 sau a comandantului acţiunii şi se raportează caselor de asigurări de sănătate însoţite de documente justificative. 5. La articolul 12, după alineatul (1) se introduce un nou alineat, alineatul (11), cu următorul cuprins: (11) Pe perioada stării de urgenţă, numărul maxim de consultaţii ce poate fi raportat pe zi la nivelul furnizorilor de servicii medicale în asistenţa medicală primară şi din ambulatoriul de specialitate pentru specialităţile clinice se stabileşte prin raportare la programul de lucru la cabinet al medicilor şi la numărul maxim de 8 consultaţii/oră/medic prevăzut la alin. (1). 6. La articolul 12, după alineatul (2) se introduce un nou alineat, alineatul (21), cu următorul cuprins: (21) Pe perioada stării de urgenţă prelungită prin Decretul nr. 240/2020, serviciile de sănătate conexe actului medical furnizate de psiholog şi logoped prevăzute în pachetul de servicii de bază din asistenţa medicală ambulatorie de specialitate pentru specialităţile clinice pot fi acordate şi la distanţă - prin mijloace de comunicare la distanţă. 7. La articolul 16, după alineatul (2) se introduce un nou alineat, alineatul (3), cu următorul cuprins:
(3) Pe perioada stării de urgenţă prelungită prin Decretul nr. 240/2020, pentru unităţile de specialitate care acordă servicii de dializă în cadrul Programului naţional de supleere a funcţiei renale la bolnavii cu insuficienţă renală cronică, decontarea lunară şi regularizarea trimestrială a serviciilor de dializă efectiv realizate se fac cu încadrarea în numărul de bolnavi prevăzut la nivel naţional şi se reglementează prin normele privind condiţiile şi modalitatea de decontare a serviciilor de dializă, aprobate prin ordin al preşedintelui Casei Naţionale de Asigurări de Sănătate. PRIM-MINISTRU LUDOVIC ORBAN Contrasemnează: Viceprim-ministru, Raluca Turcan p. Ministrul sănătăţii, Romică-Andrei Baciu, secretar de stat Preşedintele Casei Naţionale de Asigurări de Sănătate, Adela Cojan Ministrul finanţelor publice, Vasile-Florin Cîţu
COMENTARII la Legea 369/2020
Momentan nu exista niciun comentariu la Legea 369 din 2020
Alte acte pe aceeaşi temă cu Legea 369/2020
Ordin 252 2020